جاك سبارو

القبطان جاك سبارو (بالإنجليزى: Captain Jack Sparrow) هو شخصيه خياليه لقبطان قرصان فى سلسلة أفلام قراصنة الكاريبي، وهو أحد الشخصيات الرئيسيه فى السلسله. عمل دوره الممثل جونى ديب، وترشح بسبب دوره لجائزة الأوسكار لأفضل ممثل فى دور رئيسى فى الفيلم الأول.

جاك سبارو هو زعيم القراصنه فى البحر الكاريبى، ويمكن يكون شرير لو تطلب الأمر، بيعيش فى الحياه فى الغالب عن طريق استخدام الذكاء والتفاوض بدل من الأسلحه والقوه، إلا انه هيحارب لو لزم الأمر، وهو بيحاول الفرار دايما من أخطر المواقف. وبيسعى لإستعاده سفينة اللؤلؤه السوداء من غريمه هكتور باربوسا فى الجزء الأول من السلسله، وفى الأجزاء التاليه، بيحاول الهرب من القتل على ايد ديفى جونز الكابتن الأسطورى بينما يحارب شركة الهند الشرقيه للتجاره المحدوده.

 حول شخصية جاك سبارو 
جاك سبارو هو قرصان وهو قبطان سفينة اللؤلؤه السوداء أسرع سفينة فى البحر الكاريبى. بيمتاز بسرعة خاطر مذهله وقدره على المبادره، وده بيخلى عملية النيل منه من قبل أعدائه عمليه شبه مستحيله. مطلوب للعدالة لجرائمه ضد شركة الهند الشرقيه، واللي فشل وكلاؤها الواحد تلو الآخر في القبض عليه. للوهلة الأولى يظهر جاك سبارو كشخصية دنيئه لكن مع تعاقب أحداث الفيلم بيظهر أنه صاحب مواقف مشرفه وشجاعه فى اللحظات الحرجه وده بيسهل على المشاهد التعاطف معه.
تصغير|سفينة اللؤلؤة السوداء

 مصادر 

تصنيف:شخصيات خياليه
تصنيف:جونى ديب